Marraskuun dekkariuutuuksissa koetaan hyisiä tuulahduksia menneisyydestä ja ratkotaan yön pimeydessä tapahtuneita rikoksia. Valikoimasta löydät muun muassa Joona Keskitalon, Lars Keplerin ja Ragnar Jónassonin uutuudet. Tutustu koko valikoimaan ja löydä uutta luettavaa!
Uutuudet | Kaunokirjat | Lastenkirjat
--- | --- | ---
Tietokirjat | Dekkarit | Kirjablogi
--- | --- | ---
Marraskuun dekkariuutuuksia
Marraskuun dekkariuutuuksissa koetaan hyisiä tuulahduksia menneisyydestä ja ratkotaan yön pimeydessä tapahtuneita rikoksia. Valikoimasta löydät muun muassa Joona Keskitalon, Lars Keplerin ja Ragnar Jónassonin uutuudet. Tutustu koko valikoimaan ja löydä uutta luettavaa!
Osta tästä
# Kaksi huoltoasemaa, kuusi ruumista
Joona Keskitalon Takamailla-trillerisarjan toinen, itsenäinen osa matkaa jälleen sinne, missä suomalainen mielenmaisema kukoistaa jääräpäisimmillään. Suo, joka upposi on kertomus kahdesta huoltoasemasta ja kuudesta ruumiista Pohjois-Pohjanmaata halkovan pikitien varrella.
Suo, joka upposi
17-vuotias Maria Lehtonen läimäisee kuoliaaksi suolta lentäneen hyttysen. Hän viettäisi tämän illan silti mieluummin verenimijöiden parvessa kuin jumissa kotona odottamassa tietoa siitä, saavatko suon toisella laidalla asuvat Kasket perustaa huoltoaseman Kasitien varteen, aivan Lehtosten omistaman SEO-aseman viereen. Helvettiin Kasket ja helvettiin huoltoasemat! Riideltyään taas isän kanssa Maria lähtee suutuspäissään marssimaan kylätietä, joka tuo hänen eteensä Volvo Amazonin ja ratin takana istuvan Teemun, Kasken pojista nuoremman. Seuraavana aamuna Maria muistaa alkoholin maun, Teemun auton takapenkin ja isän raivon, mutta ei sitä, miksi hän on yltä päältä veressä.
##### 26,90 € #####
Osta tästä
# Hyytävä Joona Linna -dekkari
Onko unissakävelijä todistaja vai murhaaja? Lars Keplerin kymmenes, hyytävän jännittävä Joona Linna -dekkari vie suosikkikomisarion suoraan pahimpien painajaisten ytimeen. Älä käännä selkääsi pimeässä. Silloin on jo liian myöhäistä.
Unissakävelijä
Murtohälytys talviunta nukkuvalla leirintäalueella paljastuu julmaksi kirvesmurhaksi. Asuntovaunusta löytyy pahoinpidelty ruumis – ja nukkuva 17-vuotias poika. Käy ilmi, että nuorukainen on Hugo Sand, kuuluisan kirjailijan poika. Hugo kärsii harvinaisesta oireyhtymästä, painajaisten yhteydessä esiintyvästä unissakävelystä, eikä hän muista mitään tapahtumista. Erikoinen tapaus johtaa Joona Linnan ensin hypnotisoija Erik Maria Barkin luo ja sitten selkäpiitä karmivan sarjamurhaajan jäljille.
##### 29,90 € #####
Osta tästä
# Ari Thor -sarjan uutuus
Hyinen tuulahdus menneisyydestä kylvää kuolemaa.​​​​​​​ Ragnar Jónassonin Ari Thor -sarjan neljäs osa Sydäntalvi on tummasävyinen mysteeri Islannin syrjäseuduilta, missä pienet yhteisöt sinnittelevät kaukana suurista kaupungeista.
Sydäntalvi
Joskus vanhat valheet ja viha sumentavat kaiken kuin talvimyrskyssä pöllyävä lumi, ja se tietää komisario Ari Thorille töitä. Juuri ennen joulua syrjäiseltä niemeltä löytyy kalliolta pudonneen nuoren naisen ruumis. Ensi alkuun tapausta pidetään itsemurhana, mutta pian asiat alkavat näyttäytyä uudessa valossa. Mitä karujen kallioiden katveessa oikeastaan tapahtui? Kun menneisyyden synkät salaisuudet alkavat paljastua, komisario Ari Thorilta uhkaa loppua aika. Löytyykö murhaaja, ennen kuin uhreja tulee lisää – ja Arin oma elämä mullistuu?
##### 28,90 € #####
Osta tästä
# Agatha Christien kultakaudelta
Kuolema keskitalvella
Pakkanen paukkuu ja päivät lyhenevät: on aika käpertyä pehmeään nojatuoliin rätisevän takkatulen ääreen talviteemaisen novellikokoelman ja teekupillisen kanssa. Agatha Christien legendaarisen nokkelat etsivät Hercule Poirot, neiti Marple sekä Tommy ja Tuppence kohtaavat vihollisia kinosten keskellä, eivätkä murha, myrkky ja petos karta edes joulujuhlaa. Teos sisältää kaksitoista novellia Christien kultakaudelta. Toimitukset alkaen 27.11.
##### 28,90 € #####
Ennakkotilaa
# Jouluinen murhamysteeri
Hercule Poirotin jouluyö
Mestarisalapoliisi Hercule Poirot ja etsivä Edward Catchpool ovat juuri aikeissa jäädä joululomalle, kun kutsu käy Norfolkin kreivikuntaan. Avunpyynnön esittää Edwardin tunkeileva äiti. Pidetty postimestari on näet kolkattu hengiltä, ja murhaajalla saattaa olla tähtäimessään jo uusi uhri – surmatyötä tutkiva amatööri. Samaan aikaan jollakulla on kavala suunnitelma pahaa aavistamattoman Poirotin pään menoksi. Pääseekö rakastettu salapoliisi tänä vuonna lainkaan joulunviettoon?
##### 28,90 € #####
Osta tästä
# Peli, joka muuttuu painajaiseksi
Keskiyön peli
Halloweeniltana viisi tyttöä kokoontuu Blackhallin kartanoon pelaamaan Keskiyön peliä. He kirjoittavat nimensä paperinpalaselle, pistävät neulalla sormen päitään ja tuhrivat paperin verellä. Tasan kello kaksitoista he koputtavat oveen kaksikymmentäkaksi kertaa. Se on kutsu Keskiyön miehelle. Tuon yön jälkeen vain neljä tyttöä palaa kotiin. Etsivä Sarah Noble on juuri palannut poliisitehtäviin, eikä kukaan tunne Blackhallin kartanoa häntä paremmin. Tämän tapauksen tutkinta kuljettaa Sarahin takaisin siihen, mitä hän on paennut.
##### 27,90 € #####
Osta tästä
# Pokkariuutuuksia
Jakob
Milloin tulee vastaan piste, jossa paraskaan tarkoitus ei enää pyhitä keinoja? Eletään vuoden pimeintä aikaa Ísafjörðurin kylässä. Joulun lähestyessä kyläläisten rauha järkkyy. Länsivuonoilta kalankasvatusaltaasta löytyy järsitty ruumis. Rikosetsivä Hildur Rúnarsdóttir tuskin ehtii aloittaa rikostutkintaa yhdessä suomalaisen poliisiharjoittelijan Jakob Johansonin kanssa, kun toisaalla Islannin syrjäisessä kolkassa tapahtuu toinen vähintään yhtä outo henkirikos. Ja pian kolmas. Toimitukset alkaen 26.11.
##### 12,00 € #####
Ennakkotilaa
Murhan avain
Palapelin kaikki palaset ovat käsillä – ne täytyy vain asettaa oikeille paikoilleen. Totuuden paljastuminen saa kylmät väreet kulkemaan pitkin selkäpiitä, kun Joona Linna -sarjalla maineeseen noussut kirjailijapari kääntää katseensa perinteisen salapoliisiromaanin suuntaan. Murhan avain esittelee yksityisetsivä Julia Starkin, jolla on traaginen menneisyys. Kun Julia kutsutaan tutkimaan salaperäistä tapausta kaukaiseen kartanoon, hän joutuu virittämään kykynsä äärimmilleen. Toimitukset alkaen 26.11.
##### 10,10 € #####
Ennakkotilaa
Neiti Marplen viimeinen juttu
Nuori rouva Gwenda Reed saapuu Englantiin hankkiakseen talon hänelle ja miehelleen jostain etelärannikolta. Pian Gwenda löytää viehättävän huvilan, joka tuntuu hänestä oudon tutulta heti ensi silmäyksellä. Huvilaan muuton jälkeen Gwenda törmää yllättäen seikkoihin, jotka tuntuvat kätkevän jonkin kammottavan salaisuuden. Toimitukset alkaen 26.11.
##### 10,10 € #####
Ennakkotilaa
Mitä majesteettisin murha
Hänen majesteettinsa tutkimuksia -sarjan kolmannessa osassa kaikkien katseet ovat jälleen kiinnittyneet kuningattareen – joten vain kuningatar voi löytää murhaajan. Kun Sandringhamin tiluksilla huuhtoutuu rantaan ihmiskäsi ja huumepussi, Elisabeth tietää heti, kenelle käsi kuuluu – täytyyhän kuningattaren tuntea alamaistensa sinettisormukset. Toimitukset alkaen 26.11.
##### 10,10 € #####
Ennakkotilaa
Ilmainen toimitus yli 35 € tilauksiin.
WSOY • Tammi • Johnny Kniga • Kosmos • Bazar • Docendo • Minerva • Readme
Ota yhteyttä: asiakaspalvelu@kirja.fi Osoitelähde: Kirja.fi-uutiskirjerekisteri. Werner Söderström Oy · Lönnrotinkatu 18 A · 00120 Helsinki © 2022 Kirja.fi Rekisteriseloste